Ehdotus neuvoston asetuksesi Luoteis-Atlantin kalastusjärjestön hyväksymän yhteisen kansainvälisen tarkastusohjelman soveltamista koskevista yksityiskohtaisista säännöistä 9 päivänä kesäkuuta 1988 annetun asetuksen (ETY) N:o 1956/88 muuttamisesta



Virallinen lehti nro C 200 , 04/08/1995 s. 0015



Ehdotus neuvoston asetuksesi Luoteis-Atlantin kalastusjärjestön hyväksymän yhteisen kansainvälisen tarkastusohjelman soveltamista koskevista yksityiskohtaisista säännöistä 9 päivänä kesäkuuta 1988 annetun asetuksen (ETY) N:o 1956/88 muuttamisesta (95/C 200/08) KOM(95) 266 lopull. - 95/0150(CNS) (Komission esittämä 15 päivänä kesäkuuta 1995) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 43 artiklan, ottaa huomioon komission ehdotuksen, ottaa huomioon Euroopan parlamentin lausunnon, sekä katsoo, että asetuksessa (ETY) N:o 1956/88 (1) otetaan käyttöön Luoteis-Atlantin kalastusjärjestön (NAFO) 10 päivänä helmikuuta 1988 hyväksymä yhteinen kansainvälinen tarkastusohjelma; valvonnan ja täytäntöönpanon tehostamiseksi NAFOn sääntelyalueella Euroopan yhteisö on sopinut Kanadan kanssa 20 päivänä huhtikuuta 1995 tehdyn kalastussopimuksen yhteydessä mainitun yhteisen kansainvälisen tarkastusohjelman muuttamisesta, ja olisi annettava säännöksiä mainitun sopimuksen valvontaa koskevien kohtien täytäntöön panemiseksi, ON ANTANUT TÄMÄN ASETUKSEN: 1 artikla Muutetaan asetus (ETY) N:o 1956/88 seuraavasti: 1. Lisätään liitteen 2 kohdan ii alakohtaan seuraava: "Alusten tarkastukset on suoritettava ketään syrjimättömällä tavalla. Tarkastusten lukumäärä perustuu laivaston kokoon, ottaen huomioon näiden osalta sään- töjen noudattamisesta tehdyt merkinnät. Sopimuspuolten on varmistettava, että niiden tarkastajat huolehtivat siitä, ettei tarkastettava lasti tai välineistö vahingoitu. Sekä kalastustoimiin että muihin aluksella suoritettaviin toimiin on pyrittävä puuttumaan mahdollisimman vähän. NAFOn säilyttämis- ja täytäntöönpanotoimenpiteiden mukaisesti toimivia miehistöjä ja aluksia ei saa häiritä. Tarkastusten tarkoituksena on yksinomaan varmistaa, että mainittuja NAFOn sääntöjä noudatetaan." 2. Korvataan asetuksen (ETY) N:o 1956/88 liitteen 3 kohdan toinen alakohta seuraavasti: "Jokaisen sopimuspuolen, jolla on vähintään 10 NAFOn sääntelyaluella (NRA) kalastusta harjoittavaa alusta, on sijoitettava vähintään yksi tarkastusalus. Jokaisella sopimuspuolella on oltava vähintään yksi tarkastaja NAFOn sopimusalueella (NCA) aina kun kyseisen sopimuspuolen alus harjoittaa kalastusta NAFOn sääntelyalueella." 3. Lisätään liitteen 6 kohdan iv alakohtaan seuraava: "d) Kaikki epäillystä lainvastaisesta käytännöstä saadut tiedot ja kaikki ilmeisestä rikkomuksesta saatu todistusaineisto on toimitettava mahdollisimman pian sen sopimuspuolen, jolle kyseinen alus kuuluu, tarkastusviranomaiselle sekä NAFOn toimeenpanevalle sihteerille. e) Jos NAFOn tarkastaja ilmoittaa aluksen syyllistyneen NAFOn säilyttämis- ja täytäntöönpanotoimenpiteiden ilmeiseen vakavaan rikkomukseen, mainitun tarkastajan on toteutettava kaikki tarvittavat toimenpiteet, mukaan lukien tarvittaessa aluksen ruuman sinetöiminen, varmistaakseen todistusaineiston todenperäisyyden ja johdonmukaisuuden, jahän voi jäädä alukselle kunnes sen sopimuspuolen, jolle alus kuuluu, tarkastaja saapuu alukselle. f) Jos NAFOn tarkastaja ilmoittaa aluksen syyllistyneen NAFOn säilyttämis- ja täytäntöönpanotoimenpiteiden ilmeiseen vakavaan rikkomukseen, hänen on ilmoitettava siitä välittömästi NAFOn toimeenpanevalle sihteerille. g) Jos tarkastaja on havainnut NAFOn säilyttämis- ja täytäntöönpanotoimenpiteiden ilmeisen vakavan rikkomisen, kyseisen tarkastajan on toteutettava kaikki tarvittavat toimenpiteet, mukaan lukien tarvittaessa aluksen ruuman sinetöiminen mahdollista satamatarkastusta varten, varmistaakseen todistusaineiston todenperäisyyden ja johdonmukaisuuden." 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. (1) EYVL N:o L 175, 6.7.1988, s. 1